 Ṣé wàá tọrọ àforíjì lọdọ àwọn ọmọ rẹ? : Nígbà tí mo wà lọmọdé, màmá mi kì í tọrọ àforíjì lọdọ mi rí, èyí sì mú kó dà bíi pé kò lè ṣàṣìṣe láé. Mi ò nífẹẹ sí bí àjọṣe wa ṣe rí nígbà yẹn; kódà ní báyìí tí mo ti dàgbà, mo rò pé ó yẹ kí n lè bá a sọrọ bí ẹni tó wà nípò kan náà. Ó ṣeni láàánú pé, ó ṣì gbà pé kò sóhun tóun lè ṣe tí kò ní dáa torí pé òun ni ìyá mi. Ìdí nìyẹn tí mo fi pinnu láti jẹ òbí tó yàtọ - ìyẹn òbí tó máa ń tọrọ àforíjì nígbà tí wọn bá ṣàṣìṣe. Mo gbà pé ó ṣe pàtàkì láti máa bá àwọn ọmọ wa lò lọnà tó yẹ, ká sì máa bọwọ fún wọn, ìyẹn sì kan pé ká máa gbà pé a ṣàṣìṣe, ká sì máa dáhùn fún ohun tá a ṣe. 